Public procurement notice: Voluntary Ex Ante Transparency Notice
Published: 2017-10-10
Buyer: Bygningsstyrelsen
Country: DK
Contract type: Works
Procedure: Contract award without prior publication
CPV classification: 45000000: Construction work | 45210000: Building construction work | 45214400 | 45214420 | 45214600
Estimated value: 40000000 DKK

Technical requirements: Udførelse af restarbejderne på lukning og indvendig komplementeringsentreprisen (E03) i forbindelse med opførelsen af en ny bygning til brug for Institut for Biomedicin, AU.
I 2015 indgik Bygningsstyrelsen — på baggrund af en udbudsforretning, jf. pkt. IV.2.1) — kontrakt med TL BYG A/S (CVR-nr. 74101119), omkring udførelse af lukning og indvendig komplementeringsarbejder (E03) i forbindelse med opførelsen af en ny bygning til brug for Institut for Biomedicin på Aarhus Universitet. Nybygningen vil være med til at styrke instituttets beskæftigelsesområder indenfor forskning, undervisning og formidling af biomedicinske aktiviteter.
Bygningsstyrelsen er blevet nødsaget til at afslutte samarbejdet med TL BYG A/S, forinden samtlige lukning og indvendig komplementerings arbejder i henhold til kontrakten var udført. Som konsekvens heraf agter Bygningsstyrelsen at tildele det resterende arbejde til NCC Construction Danmark A/S, der også er storentreprenører på pladsen. Der henvises til pkt. II.2.14) for yderligere oplysninger.
NCC Construction Danmark A/S' nuværende kontrakt udvides derfor til at omfatte de restarbejder, som udestår på entreprise E03.
Bygningsstyrelsen agter at ændre NCC Construction Danmark A/S' storentreprisekontrakt, således at den også kommer til at omfatte de restarbejder, som mangler at blive udført på E03, jf. pkt. II.1.4). Bygningsstyrelsen opfatter ændringen af kontrakten som værende en ændring, der kan foretages uden fornyet udbud med hjemmel i udbudslovens § 178, stk. 1, jf. § 183, da den ikke er at anse for en ændring af grundlæggende elementer.
Det er endvidere Bygningsstyrelsens opfattelse, at kontraktændringen subsidiært kan udbudsundtages med hjemmel i udbudslovens § 80 stk. 5; særlig henset til de meget betydelige udgifter og gener, der er forbundet med stilstand i byggeriet.
I relation til punkt II.1.7) og V.2.4) bemærkes, at beløbsangivelsen er et foreløbigt anslået beløb. Det endelige beløb afhænger blandt andet af udfaldet af den igangværende stadeforretning.
Indgåelse af endelig tillægsaftale sker først efter udløb af fristen for indsigelser efter denne bekendtgørelse.
I tilfælde hvor ordregiveren forud for kontraktindgåelse har offentliggjort en bekendtgørelse i Den Europæiske Unions Tidende, hvoraf det fremgår, at ordregiveren agter at indgå kontrakt med en bestemt virksomhed, og denne bekendtgørelse indeholder en begrundelse for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende, og når kontrakten ikke er indgået inden udløbet af 10 kalenderdage regnet fra dagen efter den dag, hvor bekendtgørelsen er blevet offentliggjort, skal klage i forbindelse med ordregiverens beslutning om, at ordregiveren har til hensigt at indgå kontrakt med en bestemt virksomhed, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse om, at ordregiver har indgået en kontrakt. Klagen skal vedlægges et klagegebyr på 20 000 DKK.


Winner: NCC Construction Danmark A/S
Award value: 40000000